VakansiePlekke SA - Small Listings - mpumalanga wegbreek
Gekroon deur die suidelike gedeelte van die wêreldbekende Kruger Nasionale Park, in die Oostelike deel van Suid-Afrika, lê die prentjie-mooi Mpumalanga.
As dit by keuses kom bied Loskopdam jou genoeg van alles – van verblyf, swembaddens, vermaak en kos tot aktiwiteite, sport en die natuur. Loskopdam is 'n Forever Resort wat bekend is vir onver-geetlike bekostigbare vakansies, enige tyd van die jaar. Met verblyf opsies wat houthuise, chalets, familiehuise en kampeerplek insluit is daar regtig iets vir almal se doel en begroting. Kinders sal nooit verveeld wees nie – daar is 'n minigholfbaan, 'n tennisbaan, verskeie klimrame, swaaie, swem-baddens, pooltafel en bootritte. As jy daarvan hou om op die oewer van 'n dam saligheid te vind, gaan jy mal wees oor die opsies by Loskopdam. Gaste kan naby die dam kampeer op staanplekke toegerus met krag om tot laataand 'n vissie te kan vang. Loskopdam is slegs twee-en-'n-half ure se ry van Johannesburg af wat die ligging ideaal maak vir 'n heerlike wegbreek.
KLOPPENHEIM COUNTRY ESTATS (DULLSTROOM)
Landelike luuksheid net buite Dullstroom – dis wat Gooderson Kloppenheim Country Hotel aan al sy gaste bied. Die Hooglandse Meander se mooi landskap laat gaste toe om beide te ontspan en asem te skep. Of jy nou 'n konferensie wil hou, wil trou, 'n romantiese ete geniet of 'n familiefees – hier is iets vir almal. Selfs die wat daarvan hou om aktief te wees sal Gooderson Kloppenheim Country Hotel se ses foreldamme, staproetes, bergfietsroetes, vlugbal en boogskut geniet. As jy meer die tipe is wat daarvan hou om so min as moontlik te doen, is 'n luilekker dag langs die swembad of 'n sessie by die spa net die ding vir jou. Daar is drie verskillende verblyfopsies om van te kies, waarvan een 'n selfsorg opsie is. Die restaurant bedien smullekker disse en die kroeg is ideaal vir 'n knertsie na ete. Die hele hotel is stylvol gemeubileer en toegerus met bekostigbare luukshede.
www.goodersonleisure.co.za/Kloppenheim/ | Email: klopres@gooderson.co.za | Tel: 013 2569148
FOREST CREEK LODGE AND SPA (DULLSTROOM)
Forest Creek Lodge is elke natuurliefhebber se droombestemming. Oud of jonk, gesin of pas-getroud sal hier 'n betowerende wegbreek vind wat alles bied van staproetes, perdry en nabye besienswaardighede soos God's Window, Sabie en die Nasionale Krugerwildtuin, tot sterrekyk, spabederf, piekniek in die woud of bad in die bos. Jy kan kies uit verkwikkende verblyf in een van vyf luukse suites of vier selfsorgeenhede. Die Luxury suites bied opsies van afgesonderde private hoekies in die bos met koningsgrootte beddens en buitelugstorte tot kaggels in jou kamer en 'n bad groot genoeg vir twee! In al die kamers wag kraakvars linne, en 'n asemrowende uitsig vir jou. Die selfsorgeenhede bied 'n verskeidenheid slaapopsies perfek vir paartjies, gesinne of 'n naweek saam met vriende.
www.forestcreek.co.za | Email: forestcreek@lando.co.za | Tel: 073 256 4478
Swadini is 'n Forever-oord wat sowat 35 km vanaf Hoedspruit in Mpumalanga en slegs 75 km vanaf die Orpen-hek van die Krugerwildtuin geleë is. Hier, tussen die Blyderivier-natuurreservaat en die dramatiese pieke van die Drakensberge, kan gaste op die oewer van die onsagwekkende Blyderivier ontspan.'n Wegbreek na Swadini bied jou die geleentheid om eksklusiewe bootuitstappies op die Blydedam te geniet, seekoeie en krokodille van naderby te besigtig en die bekende Tufa-waterval te besoek. Die Bourke's Luck Potholes, Pinnacle en Mac-Mac watervalle en God's Window is ook binne trefafstand. Geniet jou wegkomkans in jou luukse woning of gee uiting aan jou avontuurlustige kant met 'n verskeidenheid avontuuraktiwiteite.